Der er sædvanligvis fulde tribuner, når lokalrivalerne fra Aalborg Pirates og Frederikshavn White Hawks tørner sammen i den bedste ishockeyliga . Men søndag aften var der mange tomme stole på White Hawks hjemmebane, da titelforsvarene fra Aalborg gæsterne ishockey-arenaen i Frederikshavn. Spilletidspunktet en søndag aften kl. 19 var ganske givet medvirkende til det skuffende fremmøde. Kun 1400 tilskuere havde fundet vej til tilskuerpladserne på dette usædvanlige spilletidspunkt. Da de to mandskaber mødte hinanden for tre uger siden i Aalborg, var hele 4600 tilskuere mødt op. Knoklede sig til sejr Ikke desto mindre blev lokalbraget mellem to nordjyske ishockeyhold en nervepirrende affære, hvor der var spænding om resultatet langt inde i 3. periode. Det endte dog med, at favoritterne fra Aalborg Pirates løb af med sejren med cifrene 2-4. Det afgørende mål blev sat ind af Jeppe Korsgaard blot to minutter før slutfløjt. Begge hold kom dog med et frisk nederlag fra i fredags, hvor Aalborg tabte til Sønderjyske, og White Hawks led et nederlag til Odense. Aalborg Pirates har på grund af skader hentet en ny spiler ind, Lukas Butcha, som ikke har nået at træne med sine nye holdkammerater. Han ankom først i går eftermiddag, men fik allerede debut i aftenens opgør. 1. periode blev både en rodet og begivenhedsrig affære, hvor Aalborgs veteran Julian Jacobsen scorede to kasser, mens White Hawks' nytilkomne svensker Daniel Olsson-Trkulja kom på måltavlen en enkelt gang. Kampens start bar dog præg af utrolig mange fejl fra begge mandskaber. Drama mod slutningen Hjemmeholdet kom bedre ud til anden periode og fik hurtigt udlignet til 2-2 ved Aleksi Halme, men inden jublen havde lagt sig, dummede hjemmeholdet sig igen foran egen zone. Og så kunne Martin Højbjerg bringe Aalborg Pirates foran 3-2, hvor hjemmeholdets målmand Galansky ikke så for godt ud. Pucken gled simpelthen under ham. Dermed var der fuld spænding frem mod kampens sidste periode. Her fik Frederikshavn White Hawks en gylden mulighed for at få scoret, da kampens dramatiske højdepunkt indtraf. Aalborgs Jeppe Juul Korsgaard plantede sin stav lige i hovedet på hjemmeholdets anfører, Rasmus Søndergaard, der blødende måtte hjælpes i omklædningsrummet. Jeppe Juul Korsgaard fik to gange to minutter i straffeboksen. Men hjemmeholdet blev slet ikke sat et ordentligt power play op. I stedet var selv selv samme Jeppe Juul Korsgaard, der mod kampens slutning sendte pucken i et tomt mål, da White Hawks havde pillet deres målmand ud. Aalborg Pirates tog dermed en fortjent sejr, og dermed kravler de forsvarende mestre op på andenpladsen i ligaen.
Titelforsvarerne kravler op på andenpladsen i ligaen efter en sejr over lokalrivalerne.